ถ้ามีเพศสัมพันธ์กันแฟนแต่หลั่งนอก เช้าวันถัดมา(ไม่เกิน12ชั่วโมง)ได้กินยาคุมฉุกเฉิกชนิด1เม็ด หลังจากนั้น3วันถัดมามีอาการคลื่นไส้ อยากทราบว่านี่เป็นผลข้างเคียงของการกินยาคุมฉุกเฉินหรือเปล่าคะ แล้วจะมีโอกาสท้องหรือเปล่า
สวัสดีค่ะ ยาคุมฉุกเฉินคือยาคุมประเภทที่ประกอบไปด้วยฮอร์โมนเพศในระดับสูง กินหลังการมีเพศสัมพันธ์ภายใน 72 ชั่วโมง จะให้ประสิทธิภาพได้เต็มที่ประมาณ 80-90% หากได้รับประทานถูกต้องและกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้อาการอาเจียน อาจจะเป็นผลจากยา ไม่ได้บ่งบอกว่ายาได้ผลหรือไม่ได้ผล หลังจากนี้ควรจะต้องติดตามอาการ เช่นประจำเดือน และควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป